  Майя Бывальцева 27-тӥ пӧсьтолэзе Можга ёросысь тракторист «Столетие Удмуртии» викторинаын вормемез понна Ижкарын патерлы сертификат басьтӥз. Журналистъёслы Алексей Михайлов квартираез пиезлы сётыны малпа шуыса вераз. Сыӵе утон сярысь уг но малпаськы вал. Али но уг оскиськы. <…> Мон куалектӥ, синвуос ик потӥзы. Ноку но таӵеез ӧй вал Алексей Михайлов, «Столетие Удмуртии» викторинаын вормисьВоргоронлэн верамезъя, нырысь ик сое ужан интыысьтыз кивалтӥсез ӟечкылаз. Улосчиезлэн вормонэзлы шумпотэмез сярысь Можга ёрослэн тӧроез Александр Васильев но вераз. Куке ми ёрос администрациын тодӥмы, «Столетие Удмуртии» викторинаын шудэм квартира Можга ёрослы усиз шуыса, ми туж шумпотӥмы. Кык поллы золгес шумпотӥмы, куке тодӥмы, кинлы сюриз со квартира Александр Васильев, Можга ёрослэн тӧроезВатсалом, викторинаын кык квартира шудытӥзы, кыкетӥезлэн кузёезлы сертификатэз та арня пумын сётыны чаклало. Тодэ вайытом, Удмуртилэн кунлыкезлы 100 ар тырмонлы сӥзем викторина 25-тӥ инвожоысен 1-тӥ пӧсьтолэзёзь мынӥз. Пыриськисьёс трос пӧртэм кузьымъёс, озьы ик кык автомашина но кык квартира утыны быгатӥзы. Тегъёс: Мерлык Ижкар Удмуртия Удмуртилэнкунлыкезлы100ар 100ар  